П Р О Т О К О Л    № 26

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

22 юли 2014 г.

Днес, 22.07.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ - отсъства
ЮЛИАНА КОЛЕВА	

Присъства и експертният сътрудник към Комисията по натовареност Румен Митев – главен експерт „Съдебна статистика”, от Администрацията на Висшия съдебен съвет.

1. ОТНОСНО: Проект на Предложение за допълване на решение на Висшия съдебен съвет от 29.05.2014 г. по Протокол № 22, т. 82, за определяне на минимални граници за натовареност на председателите и на заместник-председателите при разпределение на делата.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема устно докладваното от г-жа Галина Карагьозова обобщение на становищата и въпросите, повдигнати от отделни съдилища по темата за минимално определената натовареност на председателите на съдилища и техните заместници. Изложените мотиви и съображения да бъдат включени към констативно-съобразителната част на проекта за решение за изменение и допълнение на решението на ВСС от 29.05.2014 г. по Протокол № 22, т. 82.
1.2. Отлага приемането на окончателния вид на проекта за решение по т. 1.1. за първото заседание на комисията след лятната съдебна ваканция през м. септември т.г.

2. ОТНОСНО: Проект на Допълнение към Анализа на натовареността на органите на съдебната власт през 2013 г. (съдилища) в изпълнение на решение на ВСС по т.72.4 по Протокол № 18/17.04.2014 г. и решение на КАОСНОСВ по т. 3.1 по Протокол № 16/29.04.2014 г., изготвен от Мария Кузманова.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема проекта на Допълнение към Анализа на натовареността на органите на съдебната власт през 2013 г. (съдилища) в изпълнение на решение на ВСС по т.72.4 по Протокол № 18/17.04.2014 г., с направените при обсъждането му изменения и уточнения.
2.2. Възлага на председателя на комисията, подпомогнат от техническия сътрудник, да направи окончателна редакция на допълнението с оглед предоставянето му за приемане от ВСС.
2.3. Предоставя на главния секретар на ВСС допълнението към анализа, с оглед включването му в дневен ред за заседание на ВСС, съобразно възможностите предвид предстояща лятна ваканция.

3. ОТНОСНО: Писмо изх. № 302 от 14.07.2014 г. от председателя на Районен съд Благоевград, адресирано до Комисията по предложенията и атестирането, с копие до Комисията по натовареност /вх. № 11-07-1308/14.07.2014 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение писмото от председателя на Районен съд Благоевград. С решение на ВСС от 17 юли 2014 г. искането на председателя на Районен съд Благоевград за откриване на процедури по чл. 194 за съда беше уважено.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ